text: Fik fire øksehug i hovedet
  29 juni 2019 kl. 06.14
  Hændelsen skete omkring 23.47 fredag aften. Den 35-årige er uden for livsfare. 
  Syd- og Sønderjyllands Politi måtte sent fredag aften rykke ud til en adresse i Tønder, hvor en 29-årig mand forsøgte at dræbe en 35-årig mand med en økse.
  Den 29-årig huggede manden fire gange i hovedet med øksen og snittede ham i maven med en kniv, skriver JydskeVestkysten.
  Den 29-årige er anholdt og vil blive fremstillet i grundlovsforhør lørdag. Den 35-årige er uden for livsfare, men har dog fået kraftige læsioner i hovedet efter de fire økseslag.
  
  